Semarak api

Semarak api (nama botani: Delonix regia) merupakan spesies tumbuhan berbunga dalam keluarga Fabaceae yang tumbuh asli di hutan-hutan kering utara dan barat pulau Madagaskar. Secara liar ia terancam, tetapi ia ditanam secara meluas di tempat-tempat tropika dan subtropika lain seluruh dunia untuk tujuan hiasan serta sebagai pokok teduh berguna di kawasan tropika.

 Botani 
Pokoknya sederhana, ia tumbuh sehingga 10 meter. Kulit kayunya berwarna perang cair. Ranting-rantingnya berkedut dan mempunyai liang udara. Batang daunnya jenis pelepah kembar terdiri daripada lebih 8-25 pasang pelepah anak daun kecil. Sehelai anak daun berbentuk bujur dengan ukuran 4-12 milimeter panjang, permukaan atas yang kusam dan permukaan bawah yang pucat dan kelabuan; 30-60 anak daun disusun bertentangan pada tulang pelepah batang daun. Pokok-pokok yang tumbuh di kawasan beriklim kering menggugurkan dedaunnya pada musim kemarau, pokok di kawasan-kawasan lain hampir malar hijau.

 Bunga dan buah 
Bunga-bunganya kembang dari tangkai-tangkai panjang yang disusun seperti cawan di hujung dahan, sekuntum bunga terdiri daripada empat kelopak merah terang membentuk diameter  8–11 sentimeter dan sehelai kelopak menegak yang bertompok kuning dan putih.

Lenggai-lenggai buahnya berwarna hijau dan lembik ketika muda dan menjadi keras macam kayu dan berwarna perang gelap.

 Rujukan 

 Pautan luar 
 Profil spesies di Sistem Maklumat Biokepelbagaian Malaysia
 Profil spesies di Flora and Fauna Web Lembaga Taman Negara Singapura
 http://kedforestry0.tripod.com/semarak.htm

Semarak Api